BBC Hausa - News - Majalisar Girka ta amince da kasafin kudin 2013
Majalisar Girka ta amince da kasafin kudin 2013
An sabunta: 12 ga Nuwamba, 2012 - An wallafa a 07:28 GMT
Zauren Majalisar dokokin Girka
Majalisar dokokin kasar Girka ta amince da kasafin kudin kasar na shekara mai zuwa ta 2013, wanda ya kunshi matakan zaftare kudade da kara tsuke bakin aljihu.
Ana dai kallon sabon kasafin kudin a zaman wani muhimmin yunkurin gwamnatin kasar na shawo kan masu ba ta rance domin su amince da ba ta wani sabon bashin zaburarda tattalin arziki.
Amincewar wadda ta samu rinjaye sosai, ta zo ne kwanaki kadan bayan wani shirin rage yawan kudaden da gwamnati ke kashewa da kuma kara haraji ya samu amincewar majalisar mai wakilai 300 da karamin rinjaye da bai kai na yanzun ba.
Wannan kuri'a dai yanzu ta bude wa Girkar wata kofar samun wani sabon bashin dala miliyan dubu arba'in na ceto tattalin arzikinta
Yajin aikin gama-gari a kasar Girka
Juncker na adawa da fitar Girka daga cikin kasashen kudin Euro
22 Agusta, 2012
Ana samun karuwar Fashin jiragen ruwa a tekun yankin Afirka ta yamma